NaiveNeuron/SloPal huggingface dataset:
I. Mikloš, poslanec: (2008-06-25):
A ja si naopak myslím, že vystúpenie pána poslanca Palka bolo veľmi presné, pretože hovoril konkrétne mená, konkrétne firmy, ktoré svedčia o tomto pozadí. A chcel by som to ešte doplniť o jednu vec, ktorú považujem za kľúčovú. Vy tvrdíte, pán minister, nie teraz, ale v predchádzajúcom vystúpení ste tvrdili, a opakuje to aj váš predseda, že vlastne pán minister Počiatek len prekročil nejaké sociálnodemokratické pravidlá. Ale váš kolega pán podpredseda Čaplovič to povedal inak a omnoho jasnejšie. Váš kolega podpredseda vlády Čaplovič povedal, citujem: „Mal by sa preto vyvarovať účasti na akciách, ktoré vyvolávajú podozrenie.“ Teda o podozrení, nie o sociálnodemokratických pravidlách hovoríme nielen my, ale hovorí váš kolega podpredseda SMER-u Čaplovič a zároveň váš predseda opakovane zdôrazňoval, že keď bude tieň podozrenia, nie podozrenie, tieň podozrenia, takže bude do troch minút konať. Tu môžete krásne vidieť, ako si šliapete po jazyku.
Danko, Andrej, predseda NR SR (2018-09-18):
Ďakujem. Na vystúpenie pána poslanca dve faktické. Dovoľte mi, skôr než prejdeme k faktickým poznámkom, ale privítať na balkóne vzácnu návštevu pána Hiroši Amano, japonského fyzika oceneného Nobelovou cenou, ktorý si preberie na UK od pána Mičietu zlatú medailu a bude ocenený aj našou Univerzitou Komenského. Je to pre nás veľká česť. (Potlesk.) Pokračujeme v rozprave. Máme dve faktické: pani Smolíková a pán Soboňa. Nech sa páči.
Laššáková, Jana, doterajšia podpredsedníčka NR SR (2016-03-23):
Pán poslanec Jozef Rajtár.
Mihál, Jozef, poslanec NR SR (2012-08-09):
Ďakujem. Ja si dovolím k pánovi Viskupičovi aj ďalším trom takým tým starším, staršie služobne prítomným poslancom z klubu OĽaNO pripomenúť, že pokiaľ ide o hlasovanie o eurovale, na ktorom padla vláda Ivety Radičovej, tak títo poslanci s výnimkou pána Fecka vytiahli pri tomto hlasovaní karty.
Mojš, Milan, poslanec NR SR (2019-09-13):
Ďakujem. Vážený pán predsedajúci, vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k predmetnému vládnemu návrhu zákona (tlač 1588). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: ústavnoprávny výbor a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte rozpravu.
Šeliga, Juraj, podpredseda NR SR (2020-04-28):
Ďakujem pekne. Dámy a páni, prerušujem rokovanie o tomto bode programe a budeme pokračovať zajtra o 9.00 hod. ráno. Chcem len pripomenúť, že ako prvý je pán poslanec Habánik, potom pán poslanec Cmorej a pán poslanec Kuffa. Ak tu náhodou už zajtra nebudú, tak strácajú možnosť vystúpiť v rozprave. Ďakujem pekne. Pekný večer. (Prerušenie rokovania o 19.05 hodine.) Poznámka:	V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 75
S. Janiš, poslanec: (2006-10-17):
To 1 % veľmi pekne znie pred médiami, že pridávame 1 % za poistencov štátu, ale v ponímaní, že to je iba 0,3 %, tak je to taká ako pozlátka, ktorou poťahujete železo. A to železo vydávate za zlato. Pri tejto novele zákona, ktorá hovorí o tom, že podmienkou na pokračovanie zvýšenia o 1 % je racionalizácia v systéme, treba si položiť otázku, áno, je racionalizácia, ale v ktorom systéme, či je to v systéme štátnych zdravotníckych zariadení, lebo však len na tieto zdravotnícke zariadenia má štát, teda minister zdravotníctva dosah, len tam môže robiť racionalizáciu, nikde inde. V ostatných zariadeniach v pôsobnosti miest, VÚC a súkromných sa bude robiť ako racionalizácia? Ako chcete robiť racionalizáciu, keď všetko, čo podporovalo efektívnosť alebo donucovalo zdravotnícke zariadenia robiť efektívnejšie, ste na minulej schôdzi zrušili? Sú tu exekúcie, návrat k prekonaným rozpočtovým a príspevkovým organizáciám. Ako chcete, pán minister, zabezpečiť racionalizáciu? Patrilo by sa pri takomto zákone povedať, že do 04 2007 mám zabezpečiť racionalizáciu v zdravotníctve, ale iba vo svojom, vo fakultných nemocniciach a v ústavoch, v ničom inom nemôžem zabezpečiť racionalizáciu, lebo na nič iné nemám dosah ako minister zdravotníctva. Patrilo by sa pri uvádzaní tohto zákona povedať aspoň základné rysy racionalizácie, aspoň základné rysy, ako chceme to zdravotníctvo, ktoré sa opäť zadlžuje, dostať do tej krivky smerom k nezadlžovaniu. Potom by sme mohli hovoriť o racionalizácii a potom by sme mohli povedať, že to myslíme vážne, ináč je to iba obyčajná pozlátka na železe, alebo potom, po apríli, chceme použiť ako dôvod neracionalizácie v iných zariadeniach, ako sú štátne, že ďalej budeme pokračovať len v 4 %, lebo štátny rozpočet na to nemá, a vyhovoríme sa na iné ako štátne zariadenia, že neurobili racionalizáciu, i keď neviem, ako dnes ju majú urobiť. Úprimne povedané, v prvom čítaní sa nedá nič iné urobiť, a to ani s celým zákonom, lebo on tak zaváňa takou falošnosťou a takým marketingovým ťahom, že ja si počkám na riešenie, ktoré zabezpečí v praxi odpoveď občanom na, ktorú ste im kládli vo vašom volebnom programe strany Smer, či je správne a spravodlivé, ak pri ústavou garantovanej bezplatnej zdravotnej starostlivosti si musia občania doplácať. Ak zabezpečíte takúto racionalizáciu, aby platilo to, čo ste sľubovali vo volebnom programe Smeru, tak ja budem len rád.
Číž, Miroslav, poslanec NR SR (2010-10-22):
Vážený pán kolega, no vystúpili ste presne v duchu metodológie vašej strany, to máte pravdu. Typické je to, že od prvého tvrdenia do posledného necítiť ani náznak toho, že boli predložené nejaké protiargumenty. Takto sebavedome a kategoricky tvrdiť veci, ktoré tvrdíte vy, si ja vážne po tých tridsiatich rokoch praxe nedovolím. Predovšetkým existuje ešte ďalšie ústavné právo každého občana našej krajiny, a to ústavné právo znie, že členstvo v strane vám nesmie byť v ujme vo vašich základných občianskych právach. Tento rozmer minimálne pri interpretácii tohto ustanovenia je potrebný. Po ďalšie, a kto už len navrhuje tých členov rady, aké je tam právo politickej strany navrhovať, aká je tam tá väzba, keď vy idete teraz navrhovať nových členov rady, vy, pán kolega, v strane. To teraz, každý z nich, nemôžem pri vašej interpretácii hovoriť, že už len tým, že ich navrhnete, tak už vystupujú v mene strany? Veď to je hlúposť. To znamená, že naozaj ak treba niečo posúdiť a je tam naozaj istá vec, ktorú treba posúdiť. Jeden z prípadov je v pozícii, že je hovorcom strany. Tam tomu rozumiem, že minimálne je potrebné začať sa touto vecou zaoberať a jediný príslušný v Národnej rade, ktorý na to je, je predsa výbor, ktorý to má zo zákona v kompetencii. Čo iné? Ak budeme odvolávať do budúcnosti len tým, že niekto predloží návrh do parlamentu a vzápätí budeme hlasovať a nebude riadny proces pre posúdenie práve nezlučiteľnosti, že nebude posúdený, tak ako má byť v odbornom prostredí, s možnými poradcami, so všetkým a urobiť aj precedens, pretože tieto otázky ešte doteraz riešené na Slovensku takto neboli. Takže to je slušné riešenie, pán kolega. To je korektné riešenie a to je riešenie, ktoré do budúcnosti vylúči potom zbytočné takéto diskusie.
Ivan, Miroslav, poslanec NR SR (2017-02-14):
Ďakujem za slovo. Ja by som v podstate len chcel na záver, keďže sme tu riešili alebo komunikujeme tu o celom takomto veľkom balíku, sa možno ešte vrátiť k tej téme, ktorá sa venovala cestnej doprave, delimitácii správy o cesty II., III. triedy, že v podstate to bola téma, ktorá ani tak nemusí byť riešená s balíkom v rámci, akože naväzná téma na rušenie tejto správy ciest z dôvodu zrušenia VÚC. Naopak, táto téma môže byť riešená aj pri zatiaľ zachovaných samosprávnych krajoch, pretože je vidieť, že tam je veľa toho nedoriešeného, a hodnotím len pozitívne, že sa táto téma otvorila, tak ako hovoril aj kolega Poliačik, že tieto návrhy určite nezostanú nevyslyšané alebo nevypočuté. A my budeme určite prichádzať s návrhmi, ktoré môžu zlepšiť tú situáciu, a nie je k tomu momentálne v tomto čase nutné rušiť VÚC nevyhnutne na to, aby boli naplnené ciele, ktoré tu predkladateľ v tejto problematike navrhuje. Takže určite budeme v tomto predkladať naše návrhy a spolu komunikovať. Ďakujem za slovo.
Pellegrini, Peter, podpredseda NR SR (2020-09-17):
Ďakujem veľmi pekne, pán predseda. Otváram rozpravu k tomuto bodu. Opäť bez písomnej prihlášky, preto sa pýtam, či sa niekto hlási do rozpravy ústne. Jedinú prihlášku evidujem od pána predsedu, ktorý v zmysle rokovacieho poriadku ako spravodajca sa môže prihlásiť. Nech sa páči.
Grendel, Gábor, podpredseda NR SR (2022-10-21):
Idete aj do rozpravy, pani poslankyňa? Nie. Takže vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Takisto nie. Takže prerušujem rokovanie o tomto bode programu. A prerušujem schôdzu do utorka do deviatej hodiny, kedy budeme pokračovať termínovanými bodmi najskôr pána ministra práce Milana Krajniaka a potom ďalšími. Pekný víkend želám. (Prerušenie rokovania o 14.34 hodine.) 137
Blanár, Juraj, podpredseda NR SR (2023-03-14):
Páni poslanci, nechajte pána Lehotského, nech vystúpi (reakcie z pléna) a prihláste sa s faktickou poznámkou.
Šipoš, Michal, poslanec NR SR (2024-06-26):
Ďakujem veľmi pekne, Igor Matovič, za to, že si otvoril priamo, hovoril si priamo, otvorene, bez rôznych floskúl a rôzneho prešľapávania z nohy na nohu, ako to vidíme možno od ostatných kolegov, ktorí ešte nakoniec ich smeráci ešte chvália za to, čo hovoria. Pravda sa veľmi ťažko počúva a práve preto poslanci za SMER sa okamžite postavili a odišli preč, lebo veľmi ťažko sa im počúva pravda. Tibor Gašpar vie veľmi dobre, čo spáchal v minulosti, keď bol policajným prezidentom. Veľmi dobre si uvedomuje, aké trestné činy zametal pod koberec, ako spolupracovali s Bödorom, jeho rodinným príslušníkom, ako sa stretávali na piatom poschodí v istom hoteli a rozhodovali s najvyššími funkcionármi polície, NAKY, SIS-ky o tom, že kto bude stíhaný, kto nebude stíhaný, ktoré kauzy sa budú zametať pod koberec, ktoré sa nebudú zametať pod koberec, lustrovanie novinárov, opozičných lídrov dali sledovať a tak ďalej a tak ďalej. Veď nakoniec sme to videli na tej pytliackej chate, kde hovorili pravdu, pretože nevedeli, že niekto ich kameruje a že sa to dostane na svetlo božie. Teraz sa rozhodli poslanci SMER-u Tiborovi Gašparovi za tú špinavú prácu, ktorú robil ako policajný prezident, dať mu za odmenu honor, dať mu za odmenu funkciu, aby si užíval všetky výhody, ktoré sú spájané s podpredsedom, alebo funkciou podpredsedu parlamentu. Možno si budú ešte užívať a možno si myslia, že majú všetko, že už v tejto krajine ovládajú absolútne všetko a že majú tú moc a budú tu donekonečna. Ale nie všetko trvá večne. Ja verím, že ľudia na Slovensku sa zobudia a v ďalším voľbách ich pošlú tam, kam patria.
Bugár, Béla, podpredseda NR SR (2018-10-24):
Pán poslanec Beblavý.
Pčolinský, Peter, doterajší podpredseda NR SR (2023-10-25):
Pán poslanec Dušan Muňko.
Šmilňák, Martin, poslanec NR SR (2023-12-14):
Pani kolegyňa Nash (vyslovené „Neš“, pozn. red.) spomenula na začiatok helikoptérové peniaze a o tom, že tá konsolidácia nie je skutočnou konsolidáciou, že vôbec nie je adresná, a potom prešla ku tomu, ako ideme konsolidovať oblasť športu. Konsolidácia je niečo, kde ideme racionalizovať, zužovať, zefektívňovať. V tomto prípade ale nedochádza k zefektívňovaniu, ale k nárastu počtu štátnych zamestnancov, teda narastá štátna byrokracia. Ideme presúvať oblasť športu alebo rezort športu z jedného ministerstva, teda ministerstva školstva, vedy, výskumu, mládeže a športu na novovytvorené ministerstvo, ale zabudli sme povedať, že veľká časť agendy športu ostane na ministerstve školstva, ostane tam celý školský šport, teda základná, stredná škola, športové olympiády, ostane tam projekt Zdravá škola a minister školstva spomenul, že nechá si aj štátneho tajomníka na tento účel. Čiže k racionalizácii tam vôbec nedochádza. Ešte k tomu existuje aj fond na obnovu alebo na podporu športu. To je ďalšia samostatná organizácia, ktorá má svoje vlastné riadenie, disponuje objemom desiatok miliónov eur. Čiže šport sa nám ešte viacej rozdrobí a nebude fungovať efektívne. My v KDH sme navrhovali ústredný orgán štátnej správy, napríklad ministerstvo alebo národnú športovú agentúru, ktorá ale bude zastrešovať celý šport. K tomu nedošlo. Tak ako poznamenala kolegyňa Nash (vyslovené „Neš“, pozn. red.), nedochádza teda ku, ku racionalizácii alebo ku nejakej efektivite, ale práve naopak. Ja sa ešte opýtam, že čo s trénermi, ktorí budú patriť pod jedno ministerstvo, keď ich chceme dos... (Prerušenie vystúpenia časomerom.)
M. Číž, podpredseda NR SR: (2007-12-11):
(Hlasovanie.) Prítomných 144 poslancov, za návrh 118 poslancov, zdržalo sa 26 poslancov. Konštatujem, že pozmeňujúci návrh pána poslanca Mamojku sme schválili.
Svrček, Miloš, poslanec NR SR (2022-06-29):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 12. septembra 2022.
M. Číž, podpredseda NR SR: (2006-10-24):
Ďalší do rozpravy prihlásený je pán poslanec Martinák Ľuboš. Nech sa páči.
Bugár, Béla, podpredseda NR SR (2011-10-19):
Pán poslanec, bol jediný, ktorý sa písomne prihlásil do rozpravy, preto otváram možnosť sa prihlásiť ústne do rozpravy. Nikto. Preto vyhlasujem rozpravu za skončenú. Pán podpredseda vlády, chcete zaujať stanovisko k rozprave? (Reakcia navrhovateľa.) Nie. Ďakujem pekne. Pani spravodajkyňa? (Reakcia spravodajkyne.) Nie. Takže prerušujem rokovanie o tomto bode programu. Teraz budeme pokračovať druhým čítaním o vládnom návrhu zákona o zrušení kolkových známok a o zmene a doplnení niektorých zákonov . Vládny návrh má tlač 449. Pán minister financií, nech sa páči, môžete odôvodniť návrh.
Blaha, Ľuboš, podpredseda NR SR (2023-11-15):
Pán poslanec Ivan Štefunko, nech sa páči.
Šuca, Peter, poslanec NR SR (2013-12-03):
Ďakujem pekne. Pani predsedajúca, dajte hlasovať o zákone ako celku s odporúčaním gestorského výboru návrh zákona schváliť.
Jurinová, Erika, podpredsedníčka NR SR (2012-12-06):
Pán poslanec Mičovský.
Vašečka, Richard, poslanec NR SR (2012-06-28):
Ďakujem veľmi pekne. Ja by som si dovolil zacitovať z Wikipédie, slobodnej encyklopédie: „Manželstvo je vzťah medzi osobami, obyčajne intímny a sexuálny, ktorý má štátne, spoločenské alebo cirkevné uznanie.“ Vytvára sa, často sa vytvára prostredníctvom zmluvy alebo občianskoprávneho konania. Na Slovensku sa spomína zákon o rodine. Chcem povedať toľko, že naozaj, ako to už spomenuli, že manželstvo je vec verejná, čo sa týka jeho dopadu na spoločnosť. Čo sa týka vzťahu, je vec intímna. Treba to podčiarknuť. Ďalšia vec, máme iný názor. V poriadku. Ja si nemyslím, že tu niekto niekoho obviňuje. A vyjadriť, že, ako povedala pani Nicholsonová, že je to spiatočníctvo, inkvizícia, pokrytectvo, no toto sú útoky. Ja mám proste iný názor. Ja vám verím vo váš dobrý úmysel a nemyslím si, že, čo ja viem, ste nejakí šibnutí liberáli, že to navrhujete. Proste mám iný názor, a preto, lebo sa mi to zdá racionálne zdôvodnené a ide mi naozaj o dobro rodiny a manželstva. A nepotrebujem na nikoho útočiť. Takže o toto poprosím aj vás. Ďakujem za to. A ďalší argument typu, že mladí ľudia nevstupujú do manželstva, lebo sa boja, že bude komplikovaný rozvod. Dovolím si pochybovať o tomto argumente. Je kopa iných dôvodov, ktoré sa nedajú uviesť v rámci faktickej poznámky. Ďalšia vec, argumentácia inými štátmi EÚ alebo inými štátmi vôbec. Som rád, že sme suverénny štát a sme Národná rada Slovenskej republiky, ktorá o tom rozhoduje. Môžeme sa pozrieť na západ, na sever, na juh, na východ, inšpirovať sa. Ale to nie je argument. To je zvyklosť v tých krajinách. Je to ich vec. My tu debatujeme ako Národná rada Slovenskej republiky. A posledná vec. Hovorí sa tu veľmi veľa o právach. Ja ako manžel si uvedomujem, že v prvom rade musím hľadieť na svoje povinnosti voči svojej rodine a nie na svoje práva, ktoré si nejako svojvoľne a egoisticky budem uplatňovať. Ďakujem.
Osuský, Peter, poslanec NR SR (2012-08-03):
Ďakujem pekne. Pani poslankyňa Tomanová, nič v zlom, ale na tomto sa zrejme nijako nemôžeme dohodnúť, pretože ja sa domnievam, že i tie peniaze, ktoré tam štát dáva, od tých ľudí dostáva. To znamená, že to nie sú žiadne „štátne“ peniaze, ktoré vytlačí v nejakej suterénnej tlačiarni z kohosi vôle, to sú peniaze vybraté od ľudí. Ak je nejakých ľudí 1,5 milióna z 5,5, tak je očividné, že do toho tie peniaze dávajú ľudia, to nie je nejaký príspevok nejakej malej skupiny, takže na tomto bode sa nedohodneme. Uznám, že vy ste možno sociálny expert, ako tu zaznelo, a ja som len dermatológ. Samozrejme, najlepšie byť neoboľševickým politológom a potom rozumieť všetkému, ja zrejme ozaj len bradaviciam a syfilisu. Ale musím povedať, že toto je cesta, keď už sme u dermatológie, ktorá dovedie sporiteľov v druhom pilieri do svrabu. To je naša diagnóza. A kolegovi len toľko. Toto už ste mi hovorili, myslím, aj v minulom parlamente. Viete čo? Ja som tu na základe volebného zákona, nie na základe SaS. Mňa sem zvolili presne tým istým volebným zákonom, kolega, ako vás. A skúste sa pozrieť, koľko ste dostali preferenčných hlasov a koľko ste dostali v minulom parlamente z toho milióna, ktorý dostala vaša strana. Potom sa pozrite, koľko som ich dostal ja, a pracujte na sebe! A úplne posledné. Kolega Blaha, vy ma neustále vyzývate čítať, čítať a čítať. No ja vám poviem jedno. Ja už som v živote prečítal toho dosť. Ja mám obavu, že to už vy do smrti nestihnete, ale ešte väčšiu obavu mám, že vám to ani nepomôže.
M. Hort, podpredseda NR SR: (2009-02-10):
Otváram rozpravu. Nedostal som ani k tomuto návrhu žiadnu písomnú prihlášku, a preto sa pýtam, či sa chce do rozpravy niekto prihlásiť ústne. V tomto prípade konštatujem, že nikto. Vyhlasujem rozpravu za skončenú. A prerušujem rokovanie o tomto bode programu. Ďalej pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov . Návrh máte ako tlač 950. Pán minister, nech sa páči, odôvodnite aj tento návrh vlády.
Kuriak, Milan, poslanec NR SR (2022-12-01):
Hlasovať o tomto návrhu budeme na konci tejto schôdze. Ďakujem.
Dostál, Ondrej, poslanec NR SR (2019-09-13):
Pán poslanec Matovič, podobne ako ty som si všimol tiež tie motívy z manuálu SMER-u, ktorý je pripravený na túto schôdzu. Teda to, ako si spomenul, že pán premiér Pellegrini hovoril o Kočnerovom gangu, ktorý ho ide odvolávať, teda opozícia je Kočnerov gang. Pán poslanec Blaha dokonca hovoril o Kočnerových opičiakoch, ako si to spomenul, a myslím si ale, že je to také odvážne a neviem, či pán Tomáš, alebo kto pripravoval tie podklady, zvolil úplne vhodnú terminológiu, lebo Kočner v tej súkromnej komunikácii so Zsuzsovou z Threemy, o ktorej sa domnieval, že sa o nej nikto nikdy nedozvie, nehovoril, že jeho opička je nejaká opozičná politička, ale ako o svojej opičke hovoril o Monike Jankovskej, štátnej tajomníčke za SMER – sociálnu demokraciu, ktorá bola v roku 2016 na kandidátke strany SMER – sociálna demokracia zvolená za poslankyňu Národnej rady. Lebo Kočner v tej súkromnej komunikácii z Threemy nehovoril o tom, že sa teší na to, ako vláda SMER-u konečne skončí a ako sa, ako sa opozícia dostane k moci a že aké to bude výborné. On, naopak, hovoril o tom, že sa toho obáva, že tomu treba zabrániť, lebo keď SMER skončí a nastúpi opozícia, tak potom už jemu Kočnerovi nepomôže skryť sa ani na severnom póle. A pripusťme, že je teoreticky možné, že to boli len také spravodajské hry a Kočner je taký geniálny stratég, že takto písal len preto, lebo predpokladal, že ho raz zavrú, že jeho kamarát Peter Tóth vydá jeho mobil polícii, tá v ňom objaví túto komunikáciu. Komunikácia unikne na verejnosť a poškodí to SMER – sociálnu demokraciu. Je to teoreticky možné, ale pripusťme, že veľmi pravdepodobné to nie je.
Figeľ, Ján, podpredseda NR SR (2012-09-13):
S reakciou na faktické poznámky, pán poslanec Štefanec, nech sa páči.
Jurinová, Erika, podpredsedníčka NR SR (2014-06-03):
Ďakujem. Ďalej do rozpravy prihlásený pán poslanec... (Reakcia z pléna.) Aha, takže chce reagovať na faktické poznámky pán poslanec Droba. Nech sa páči. Dve minúty, vás poprosím.
Kollár, Boris, predseda NR SR (2021-10-27):
Prosím, prezentujme sa a hlasujeme. (Hlasovanie.) Prítomných 134 poslancov, za 119, proti žiadny, zdržalo sa 13, nehlasovali 2. Konštatujem, že sme schválili vládny návrh novely zákona č. 106/2018 Z. z. o prevádzke vozidiel v cestnej premávke. Teraz pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v prípade niektorých stavieb diaľnic a ciest pre motorové vozidlá, (tlač 744). Dávam slovo členovi Výboru pre hospodárske záležitosti poslancovi Milanovi Kuriakovi, aby hlasovanie uviedol. [Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov , tlač 744.]
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 118 poslancov, za 83, proti 4, 31 sa zdržalo. Uvedený návrh sme schválili.
Hlina, Alojz, poslanec NR SR (2014-07-04):
Ďakujem veľmi pekne. Prosím vás, pán predseda, tuná pán kolega Kaník zistil, že sa dá s tým hrať, že sa prihlási počas nejakého rečnenia procedurálne, potom sa mu to transferuje na rozpravu. Spôsobuje to problém. Naozaj, nebuďme ako malé deti. To, veď keď sa chcete prihlásiť do rozpravy, tak tu seďte, keď sa dá výzva, potom sa prihláste. Prosím vás, naozaj mi to príde úplne detinské. Naozaj detinské, potom to takto celé skomplikovať, takto sa to nemôže robiť. Ďakujem pekne.
Pellegrini, Peter, podpredseda NR SR (2020-04-02):
Pán poslanec Blaha.
P. Paška, predseda NR SR: (2008-09-11):
Dámy a páni, vážené panie poslankyne, páni poslanci, pán premiér, vážení členovia vlády, budeme pokračovať v rokovaní 27. schôdze pravidelným bodom, ktorým je hodina otázok , ktorý otváram. Poslanci predložili včera do 12.00 hodiny 41 otázok na pána premiéra a na členov vlády 33 otázok. Overovatelia schôdze vyžrebovali ich poradie. Upozorňujem tak ako obvykle, že nebudeme odpovedať na otázky pánov a pani poslankýň, ktorí nie sú v sále. A teraz poprosím pána premiéra, aby nás oboznámil, kto z členov vlády bude odpovedať na otázky za neprítomných členov vlády.
Blanár, Juraj, podpredseda NR SR (2023-03-22):
Pani poslankyňa Vorobelová s faktickou.
Danko, Andrej, podpredseda NR SR (2024-02-02):
Poslankyňa Kalmárová.
Kollár, Boris, predseda NR SR (2020-05-13):
Požiadam písomne. Dávam hlasovať o procedurálnom návrhu pani poslankyne Žitňanskej. Prosím, prezentujme sa a hlasujme. (Reakcie z pléna.) Ide? (Reakcie z pléna.) Áno, ide. (Hlasovanie.) Prítomných 134 poslancov, za 89, proti 19, zdržalo sa 23, nehlasovali 3. Návrh sme schválili. Vážené pani poslankyne, vážení páni poslanci, pristúpime k hlasovaniu o vládnych návrhoch zákonov, o ktorých rokujeme v skrátenom legislatívnom konaní, najskôr v druhom čítaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti (tlač 78). Dávam slovo predsedníčke výboru pre zdravotníctvo pani poslankyni Jane Cigánikovej, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 78.)
S. Kahanec, poslanec: (2007-05-10):
A na obhajobu pána poslanca Fronca chcem povedať, že uviedol aj konkrétne veci, ktoré jeho slová aj potvrdzovali. A potvrdzovala to aj realita, keď Transparency International urobila výskum v oblasti korupcie a skonštatovala, že tá korupcia klesla. Že bol schopný podať trestné oznámenia na veci, ktoré sa diali podľa neho nezákonne. Teraz sa niečo urobí, ale skôr sa to robí cez sľuby, citáty, ktoré spomínal alebo sa to robí formou zneužívania študentov. Predtým sa kričalo o nespoplatňovaní. Teraz sa to robí ináč. Ale tento systém, že jedno sa hovorí a druhé sa robí, je počas novej vládnej moci zaužívaný ako bežný systém. Je to na škodu nielen školstva, ale aj fungovania parlamentu. Ďakujem pekne.
Pellegrini Peter, predseda NR SR (2015-09-22):
Prezentujme sa hlasujme o návrhu ako o celku s odporúčaním gestorského výboru schváliť. (Hlasovanie.) Je prítomných 132 poslancov, za hlasovalo 79, proti bolo 6, zdržalo sa 47 poslancov. Konštatujem, že sme schválili vládny návrh novely zákona č. 150/2013 Z. z. o Štátnom fonde rozvoja bývania. Teraz budeme hlasovať o bode 43 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania (tlač 1575). Pani poslankyňa Grečková uvedie hlasovanie, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení zákona č. 134/2013 Z. z. , tlač 1575.)
Pellegrini, Peter, predseda NR SR (2015-09-24):
Ďakujem veľmi pekne. Otváram rozpravu v rámci druhého čítania. Konštatujem, že som dostal jednu písomnú prihlášku. Takže ako prvý vystúpi pán poslanec Novotný, ktorý je jediným prihláseným do rozpravy písomne. Nech sa páči.
Figeľ, Ján, podpredseda NR SR (2014-10-30):
Nech sa páči, Alojz Hlina. Poprosím o kľud v sále.
V. Palko, minister vnútra SR: (2003-10-23):
Z. Martináková, podpredsedníčka NR SR: Prepáčte, pán minister, ešte. Prosím, dámy a páni poslanci, o väčší pokoj v rokovacej sále. Nebudeme počuť pána ministra, ako uvádza zákon. Poprosím vás, aby sme zachovali pokoj, disciplínu.
Pellegrini, Peter, predseda NR SR (2015-02-11):
S reakciou na vaše vystúpenie jeden pán poslanec. Končím možnosť prihlásiť sa s faktickými poznámkami. Pán poslanec Mikuš, nech sa páči.
Zajac, Pavol, poslanec NR SR (2014-07-02):
Ďakujem veľmi pekne. Začnem od pána Číža. Naozaj keď ste naznačovali, že by v mojom vystúpení mala nejaká konšpirácia byť, no tak pre mňa nie je konšpiráciou, keď obec dostane požiadavku, aby vydala územné rozhodnutie o umiestnení vodohospodárskej nádrže Tichý Potok. A ako jej žiadateľom je Vodohospodárska výstavba. To pre mňa nie je konšpirácia. Ak by som si to vymyslel, tak by to bola konšpirácia. Je tu papier. To znamená, ak niekto žiada o to územné rozhodnutie, tak asi tam chce stavať. A ja som vo svojom vystúpení sa snažil vám vysvetliť, že na jednej strane máme dneska dostatok vody, aj na východnom Slovensku sa to dá riešiť aj inak, aj väčším odberom zo Stariny, aj investovaním do úpravní a ďalšími opatreniami, napríklad výstavbou kanalizácií, aby sme si neznehodnocovali tie podzemné vody. To som sa snažil vysvetliť. Dá sa to riešiť aj inak, a nie tak, že postavíme jednu megastavbu, z ktorej bude mať biznis nejaká stavebná firma. To som sa vám snažil vysvetliť. A vrátim sa ku kolegovi Hlinovi. Naozaj som sa nesústredil na to nariadenie, kde sa píše aj o tých nezmyselných 200 eurách za minerálnu vodu a liečivú vodu, lebo, samozrejme, odpoveď môže byť, že nariadenie sa dá zmeniť hocikedy a tých 200 eur sa zmení na 3 eurá, 4 eurá. Preto som sa na to nesústredil. Na druhej strane ten nezmysel tam je dneska. Je prílohou zákona a tých 200 eur za minerálne vody tam dneska je. To by zo slovenských minerálok urobilo drahšie minerálky, ako sú dneska dovážané na Slovensko. Neprajem si, aby slovenskí občania pili... (Prerušenie vystúpenia časomerom.)
Novotný, Viliam, poslanec NR SR (2011-07-07):
Ďakujem pekne. Ako sa hovorí, trpezlivosť ruže prináša, a predsa sme sa dočkali. Tak toto bolo skutočné sponzorované vystúpenie. Gratulujem, pán bývalý minister Raši. Naozaj farmaceutické firmy a asociácia dodávateľov liekov by sa zaradovala, keby počula, ako krásne citujete ich argumenty. Naozaj čakali sme, čakali sme, kto vystúpi so sponzorovaným vystúpením. Som veľmi prekvapený, že to bol práve politik strany SMER a práve vy, pán poslanec Raši. Viete, často hovoríte o tom, že chcete, aby išlo viac peňazí do nemocníc, že chcete lepšie platy pre sestry, zrazu ste za to začali veľmi intenzívne bojovať, chcete lepšie platy pre lekárov, chcete modernejšie prístroje, a keď súčasná vláda hľadá spôsoby, ako urobiť lieky lacnejšími, aby sa verejné zdroje šetrili a mohli využiť v týchto nemocniciach na skrátenie čakania na výkony, na lepšie platy pre lekárov a sestry, na lepšie platby za zdravotnú starostlivosť, tak vy stojíte na strane drahších liekov, na strane väčších ziskov pre farmafirmy. Musím povedať, že diskusia v Národnej rade, ktorá tu plynie druhým dňom a minulý týždeň pol dňa plynula, je naozaj, naozaj pre mňa prekvapivá. Strana SMER zmenila svoju pozíciu. Viete, v predchádzajúcom období pán minister Valentovič veľmi prostoducho bojoval proti zisku zdravotných poisťovní, ale aspoň bojoval proti zisku. Ale vy ste za zisk. Za zisk lekární, proti nižším doplatkom pre pacientov, za zisk farmaceutických firiem a najlepšie z verejného zdravotného poistenia a ešte najlepšie by bolo, keby sme platili viac za poistencov štátu a tieto peniaze plynuli do vrecák farmaceutických firiem na vyššie zisky. Gratulujem, pán poslanec Raši. (Vystúpenie prerušené časomerom.)
Záhumenský, Marian, poslanec NR SR (2015-02-04):
... účinných mechanizmov, ktoré budú nútiť výrobcov reálne sa postarať o vytriedený odpad v obciach. Prvým a veľmi jednoduchým mechanizmom je proces preberania zodpovednosti za plnenie cieľov a limitov zhodnotenia na plecia samotných výrobcov. Tento systém síce platí aj v súčasnosti, ale vďaka neexistencii funkčného informačného systému, ktorý by reálne odrážal vyprodukované a zhodnotené množstvá odpadov, je výrobcami, ako aj všetkými ďalšími prvkami v systéme odpadového hospodárstva zneužívaný. Druhým sofistikovanejším kontrolným mechanizmom je stanovenie zberového podielu pre jednotlivých výrobcov. Zberový podiel v podstate znamená, o akú časť a koľko ton vytriedeného množstva je povinný sa postarať a to priamo z komunálneho odpadu, nie z priemyselného odpadu. Nastavením tohto mechanizmu predkladateľ zabezpečil, aby sa nestalo to, že výrobcovia jednoducho stiahnu farebné zberné nádoby z obcí. Naopak, budú tlačení postupom času rozširovať zberné kapacity na triedený zber v obciach. Tí, ktorí najviac kritizujú nový zákon... (Prerušenie vystúpenia predsedajúcim.)
Mojš, Milan, poslanec NR SR (2015-09-18):
Ďakujem. Vážený pán predseda, v rozprave nevystúpil žiaden poslanec k predmetnému návrhu zákona. Pán predseda, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Prosím, dajte hlasovať.
M. Číž, podpredseda NR SR: (2007-12-11):
(Hlasovanie.) Prítomných 139 poslancov, za návrh 102 poslancov, proti 1 poslanec, zdržalo sa 33 poslancov, nehlasovali 3 poslanci. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, druhé hlasovanie, pán spravodajca.
Číž, Miroslav, podpredseda NR SR (2015-06-16):
Ďakujem pekne. Kolegyne, kolegovia, pán Poliačik máte dlhší prejav? Čiže už asi nebudete začínať, máme... Takže dobre, kolegyne, je 17.00 hod., takže vyhlasujem prestávku do 17.05 hod. a o 17.05 hod. pristúpime k hlasovaniu. (Prestávka.) (Po prestávke.)
Laššáková, Jana, podpredsedníčka NR SR (2014-10-22):
Ďakujem pekne. Pán podpredseda vlády, zaujmite miesto určené pre navrhovateľov. A teraz dávam slovo spoločnému spravodajcovi z výboru pre financie a rozpočet poslancovi Vladislavovi Petrášovi, aby informoval Národnú radu o výsledku rokovaní výborov a aby odôvodnil návrh a stanovisko gestorského výboru. Nech sa páči.
P. Hrušovský, predseda NR SR: (2005-05-18):
(Hlasovanie.) 136 prítomných, 131 za, 5 sa zdržalo. Návrh sme schválili. Dávam slovo teraz pánovi poslancovi Kondrótovi, aby z poverenia výboru pre hospodárstvo, privatizáciu a podnikanie predložil Národnej rade návrhy hlasovaní k prerokúvanému návrhu poslanca Ladislava Polku na vydanie zákona o obchodovaní s vojenským materiálom a o doplnení živnostenského zákona (tlač 1102), poradové číslo 29. Nech sa páči, pán poslanec Kondrót. [Hlasovanie o návrhu poslanca Národnej rady Slovenskej republiky Ladislava Polku na vydanie zákona, ktorým sa mení a dopĺňa zákon č. 179/1998 Z. z. o obchodovaní s vojenským materiálom a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 1102.]
Fecko, Martin, poslanec NR SR (2013-03-12):
Ďakujem pekne. Pán kolega, ja iba jednu vetu. Spomenul si, aby išiel z prokurátora strach, aby z prokurátora išiel strach. A ja hovorím, aby išiel spravodlivý strach. To znamená, lebo aj z mafiána ide strach. Takže asi tak. Ďakujem.
Laurenčík, Milan, podpredseda NR SR (2020-07-24):
Pani poslankyňa Majorová Garstková.
Blaha, Ľuboš, podpredseda NR SR (2024-04-16):
Na vaše vystúpenie, pani poslankyňa, evidujem jednu faktickú poznámku. Pán poslanec Igor Šimko, nech sa páči.
P. Paška, predseda NR SR: (2009-02-06):
(Hlasovanie.) 133 prítomných, len 33 za, 49 proti, 48 sa zdržalo, 3 nehlasovali. Nebudeme pokračovať v rokovaní o tomto návrhu zákona. Pán poslanec Miššík teraz uvedie ako spravodajca hlasovanie v prvom čítaní o návrhu pána poslanca Petra Gaburu na vydanie zákona, ktorým sa mení a dopĺňa zákon č. 300/2005 Z. z. Trestný zákon, je to tlač 906. (Hlasovanie o návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a zákon č. 552//2003 Z. z. o výkone práce vo verejnom záujme v znení neskorších predpisov , tlač 906.)
V. Veteška, podpredseda NR SR: (2004-06-29):
Otváram rozpravu. Písomne som nedostal žiadne prihlášky. Ústne sa do rozpravy hlásia pani poslankyňa Záborská, pán poslanec Paška, pán poslanec Ivanko. Nikto viac sa nehlási do rozpravy. Končím možnosť ústnych prihlášok do rozpravy k tomuto bodu programu. Ako prvá vystúpi pani poslankyňa Záborská, pripraví sa pán poslanec Paška.
P. Hrušovský, podpredseda NR SR: (2002-07-03):
(Hlasovanie.) Prítomných 116, za 107, zdržalo sa 8, nehlasoval 1. Návrh sme schválili. Páni poslanci, teraz pristúpime k hlasovaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení zákona č. 131/2002 Z. z. a v znení zákona č. 143/2002 Z. z. Prosím teraz pána poslanca Mesiarika, aby ako poverený spravodajca gestorského výboru uvádzal jednotlivé návrhy na hlasovanie. (Ruch v sále.) Prosím, páni poslanci, vzhľadom na to, že bolo podaných množstvo pozmeňujúcich návrhov, aby sme sa sústredili na hlasovanie o jednotlivých návrhoch. Pán poslanec Mesiarik. M. Mesiarik, poslanec: Ďakujem za slovo, pán podpredseda. Pripomínam, že sme odhlasovali zo spoločnej správy časť bodov. Budeme teraz hlasovať o bodoch zo spoločnej správy, a to o bodoch 4, 5, 6 a 10 s odporúčaním gestorského výboru schváliť ich.
M. Číž, poslanec: (2003-05-21):
Trošičku som prekvapený tým návrhom uznesenia. Nebýva zvykom, aby sa návrh, ktorý sa dostane do parlamentu v prvom čítaní, predkladal návrh na neschválenie, pretože objektívne pred prvým čítaním zasadnutie výboru posudzuje iné okolnosti, skúma predovšetkým to, či návrh má potrebné náležitosti a podobne, s tým, že vlastné posúdenie návrhu je výsledkom práce parlamentu a až potom pravdepodobne je potrebné zvažovať, či aj ten návrh uznesenia v tejto podobe povedzme je čiastočne predčasný, alebo potom na druhej strane si zvyknime na to, že spravodajca podľa politickej príslušnosti bude už v prvom čítaní predkladať návrhy na zamietnutie alebo nezamietnutie návrhu zákona. Takže ešte raz, vážení kolegovia, chcem vás poprosiť, aby ste vážne pristúpili k tomuto návrhu zákona, zvažovali všetky aspekty, ktoré tam sú. Posledné, čo chcem povedať vo vzťahu k navrhovateľom, trošku ma mrzí, vážený pán kolega, že odôvodnenie tohto návrhu zákona je nezvykle sporé, je tam iba pár viet, aj keď chápem, že pravdepodobne nechceli ste o politických konzekvenciách písať v tom návrhu, predsa len niektoré tie právne nuansy tohto problému, maličká komparácia toho prostredia okolitých ústavných systémov by bola veci prospela, napriek tomu chcem vás teda vyzvať, aby sme posunuli tento návrh do druhého čítania, aby sme sa pokúsili ešte tie inštitúty, ktoré je potrebné dopracovať, dopracovať a aby sme si v tomto smere posilnili vlastnú kontrolnú právomoc a vytvorili evidentne chýbajúci mechanizmus v našom politickom systéme. Veľmi pekne ďakujem. (Potlesk.)
Laššáková, Jana, podpredsedníčka NR SR (2013-06-20):
Skončili ste? Dobre, ďakujem pekne, pán minister. V poradí tretiu otázku položil pán poslanec Zoltán Daniš ministrovi hospodárstva Slovenskej republiky Tomášovi Malatinskému a otázka znie: „Vážený pán minister, podľa mediálnej informácie o minulotýždňovej návšteve predsedu Národnej rady Slovenskej republiky v Kazachstane Slovensko nemá s touto krajinou dohodu o ochrane investícií, čo spolu s medzivládnou dohodou o zamedzení dvojitého zdanenia sú základnými predpokladmi pre úspešné podnikanie. Môžte nám, prosím, povedať, kedy dôjde k uzatvoreniu takejto dohody?“ Nech sa páči, pán minister, prosím vás o odpoveď, ako aj o oznámenie ukončenia odpovede.
Blanár, Juraj, podpredseda NR SR (2022-10-18):
Osem faktických poznámok. Ako prvý pán poslanec Taraba.
Laššáková, Jana, podpredsedníčka NR SR (2014-09-12):
Prezentujme sa a hlasujeme. (Hlasovanie.) Prítomných 79 poslancov, za návrh hlasovalo 79 poslancov.
Suja, Miroslav, poslanec NR SR (2021-01-29):
Ďakujem za slovo. Pán poslanec Lehotský, myslel som v určitých oblastiach. Nemyslel som všade. Myslel som hlavná cesta alebo diaľnica, čo ide popred Tatry, máte krásnu panorámu a neviete sa sústrediť na tie Tatry, lebo tam máte. Ja si myslím, že toto isté vadí aj vám, ak ste Popradčan, ako ste povedali, alebo z toho regiónu. Vy ste hovorili, že spomína... že ste nespomenuli stavebný zákon. Ale viacerí rečníci za tým pultom ten zákon spomínali, dokonca Holého, preto som na to reagoval. To je odpoveď na vás, ako ste reagovali. Ďalej ste hovorili, že sme v nejakom slobodnom štáte. Ale nám stačí, keď do zákona dáme, že toto povolenie má byť prerokované, ja neviem, napríklad v stavebných komisiách na mestských stavebných úradoch, ktoré sú verejné a kto bude chcieť z verejnosti, príde alebo nepríde. Ale takýmto jednoduchým slovom, skôr ako sa schváli tým úradníkom, aby bolo prerokované v stavebnej komisii a zapojme aj verejnosť, aj poslancov. Aj tým minimalizujeme. Tak si myslím, že toto neni zlé riešenie, stačí to tam dať. A ani nezahltíme tú stavebnú komisiu, lebo tých bilbordov sa v tých obciach a mestách toľko za ten rok neprerokúva. A myslím, že to bude transparentnejšie. A, pán poslanec Borguľa, už rok počúvame tieto výhovorky. Už rok. Keby ste to povedali, ja neviem, po troch mesiacoch vašej vlády alebo po štyroch, ale v iných krajinách, kde sa vláda zmenila, tak už po roku riadne fachčia, prijímajú perfektné zákony. A my po roku sa tu ideme stále vyhovárať. Myslím si, že už by sme mali s tým prestať. Ďakujem.
Dostál, Ondrej, poslanec NR SR (2017-06-13):
Pán poslanec Heger, ďakujem za reakciu. Na to, že koaliční poslanci nemajú nejakú veľkú potrebu, česť výnimkám, aj personálnym, aj teda bodom programu, reagovať na opozičných poslancov. Tak na to, nie je to dobré, ale na to si už nejako pomaly zvykám. Keď nereagujú na opozičné návrhy alebo na opozičné pripomienky k vládnym návrhom alebo k ich návrhom, je to zlé, ale predsa je to niečo iné, ako keď prezident republiky vráti parlamentu schválený návrh zákona. Prezident je hlava štátu a má právo vracať schválené zákony parlamentu. Nevyužíva toto právo na nejaké politické pletky a boj s vládou alebo s vládnou koalíciou. Keď vráti zákon, na ktorom sa zhodla väčšina prítomných poslancov a vráti ho parlamentu s pripomienkami alebo s výhradami, tak má na to obvykle veľmi vážne dôvody. Zvyčajne ide o rozpor s ústavou alebo prinajmenšom s duchom ústavy alebo možný rozpor s právom Európskej únie. Čiže to nie je nejaké vystúpenie jednotlivého opozičného poslanca pred poloprázdnym plénom. To je rozhodnutie hlavy tohto štátu. Ani to nestojí vládnej koalícii za reakciu. To je teda smutné.
Zemanová, Anna, poslankyňa NR SR (2021-10-26):
Ďakujem pekne za slovo. Pán kolega, pán poslanec, použili ste naozaj diplomatický, vecný jazyk, vážim si to, v rámci tej rozpravy, ktorá dnes tu odznela, tak je to naozaj niečo, čo je dobre počúvať. Položili ste viacero otázok, ktoré sú na mieste, ale nepočula som, pravdupovediac, ani jeden dôvod, pre ktorý vlastne by ste chceli alebo chcete hlasovať za odvolanie pána ministra Sulíka. Opakovali ste len jednu opakovanú výhradu, a síce že ministra nekomunikujú, tak neviem ako, ministerstva nekomunikujú, neviem teda, na základe čoho toto usudzujete. Faktom je, že ministerstvá určite spolu komunikujú nielen bilaterálne, ale aj na koaličnej rade, aj na vláde. Takže toto naozaj nie je dôvod na to, aby ste odvolávali pána ministra Sulíka, a preto očakávam, že na základe vášho príhovoru vo vašej rozprave, že budete hlasovať proti jeho odvolaniu.
Grendel, Gábor, podpredseda NR SR (2020-11-25):
Ďakujem pekne. Chcete reagovať, pán poslanec Nemec? Nie. Pýtam sa teraz, či má niekto záujem prihlásiť sa do rozpravy ústne. Nie. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Nie. Prerušujem rokovanie o tomto bode programu. Ďalším bodom je návrh poslancov Michala Šipoša Lucie Drábikovej, Anny Andrejuvovej a Marka Šefčíka na vydanie zákona, ktorým sa mení a dopĺňa zákon o sociálnom poistení, ale nevidím tu navrhovateľov. Takže strácajú poradie. Ďalším bodom je prvé čítanie o návrhu poslanca Patricka Linharta na vydanie zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov. Návrh zákona je uverejnený ako tlač 221, návrh na jeho pridelenie na prerokovanie výborom je v rozhodnutí č. 211. Dávam slovo pánovi poslancovi Patrickovi Linhartovi, aby návrh zákona uviedol. (Rokovanie o návrhu poslanca Národnej rady Slovenskej republiky Patricka Linharta na vydanie zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , tlač 221.)
J. Slota, poslanec: (2010-05-26):
Ja si myslím a som presvedčený, že nová maďarská vláda úplne a totálne kašle na zmluvu o dobrých priateľských a susedských vzťahoch so Slovenskou republikou. Ja som presvedčený, že slovenský parlament musí jednoznačne odpovedať na tieto nie výzvy, na jednoznačné provokácie zo strany Maďarskej republiky. Tá trianonská trauma, ktorá myslím si, že trápi všetky politické subjekty v Maďarskej republike, a to je jedno, či sú to socialisti, ľudovci alebo z iných politických strán, proste všetkým ide o jedno: o Veľké Maďarsko, o likvidáciu, doslovne likvidáciu Trianonskej zmluvy – a to je začiatok vojenského konfliktu v strednej Európe. Chcem zdôrazniť a vyzývam celý slovenský parlament, aby podporil tento návrh zákona, návrh zákona, ktorý predkladá vláda Slovenskej republiky, a chcem zdôrazniť, že by sme sa mali všetci pripravovať, a predovšetkým po stránke obranyschopnosti slovenského štátu, aby sme sa pripravili aj na to najhoršie, pretože podľa všetkého táto maďarská politická špička, ktorá bude vládnuť najbližšie štyri roky v Maďarskej republike, pôjde ďalej a nezastaví sa pred ničím. Nech Pán Boh ochraňuje Slovenskú republiku! (Potlesk.)
Sulanová, Magdaléna, poslankyňa NR SR (2021-06-29):
Ďakujem veľmi pekne za slovo. Ja by som chcela len veľmi stručne. Tento program stability je výsostne odborná téma, je to vysoko odborná téma, náročná téma a skutočne poslanec Martin Beluský si dal tú námahu, urobil perfektnú analýzu, naštudoval si veci a vidno, že s odbornou starostlivosťou sa tejto téme venoval. Ďalej konštatoval aj určité nedostatky tohoto programu a zároveň aj dával konštruktívne návrhy na zlepšenia tohoto programu. Nebudem ich opakovať, ale veľmi chcem vyzdvihnúť ešte aj to, že poukázal na tie výdavky ministerstva obrany, ktoré sa enormne zvyšujú. Samozrejme, všetci chápeme, počas celej histórie Slovenskej republiky tu bol problém, že teda naša armáda, to bola katastrofa, nebola vybavená, treba to. Lenže myslím si, že treba trošku aj zvážiť priority vzhľadom na súčasnú situáciu obrovského zadlženia a na obrovské škody, ktoré napáchala pandémia. Ďakujem pekne.
Pleštinská, Zita, poslankyňa NR SR (2022-09-23):
Ďakujem pekne. Teším sa, že môžem byť súčasťou vlastne tejto rozpravy, som dcéra človeka, ktorý bol nevinne odsúdený a bol teda na 25 rokov a 10 rokov strávil v ruských gulagoch, a vždycky mi hovoril, že národ, ktorý sa nevysporiada so svojou minulosťou, nezaslúži si ani svoju budúcnosť. Tak aj mysliac na takýchto ľudí, ktorí boli nevinne odsúdení, trpeli, sa teším, že máme tu taký úrad, ktorý vlastne sa stará o týchto ľudí a verím, že budete mať veľa sily a veľa aj možno dobrých nápadov, ako sa skutočne s tou minulosťou vysporiadať. Takže prajem vám teda všetko dobré.
Blanár, Juraj, podpredseda NR SR (2022-03-15):
Pán poslanec Pellegrini, môžete reagovať na faktické poznámky.